News Update: Fed ใกล้สิ้นสุดการขึ้นดอกเบี้ย? Morgan Stanley มองนโยบายการเงินใกล้กลับทิศ JPMorgan ชี้นโยบายผ่อนคลายหนุน S&P 500 +10% - FINNOMENA
จับตาประชุม Fed ตลาดคาดขึ้นดอกเบี้ย 0.75% Morgan Stanley ชี้นโยบายการเงินใกล้กลับทิศ ด้าน JPMorgan ระบุว่า หากนโยบายผ่อนคลายอาจหนุน S&P 500 บวก 10%
1 พ.ย. 2565

จับตาประชุม Fed ตลาดคาดขึ้นดอกเบี้ย 0.75% Morgan Stanley ชี้นโยบายการเงินใกล้กลับทิศ ด้าน JPMorgan ระบุว่า หากนโยบายผ่อนคลายอาจหนุน S&P 500 บวก 10%
Michael Wilson นักกลยุทธ์ของ Morgan Stanley ที่เคยทำนายการตกต่ำของตลาดหุ้นปีนี้ได้อย่างถูกต้อง ระบุว่า ใกล้เข้าสู่ยุคสิ้นสุดการขึ้นดอกเบี้ยของ Fed แล้ว
Wilson อธิบายเพิ่มเติมว่า ตัวชี้วัดต่างๆ รวมถึงการเกิด Inverted Yield Curve ระหว่างอัตราผลตอบแทนพันธบัตรอายุ 10 ปี และ 3 เดือน ซึ่งเป็นตัวบ่งชี้ภาวะเศรษฐกิจถดถอย กำลังสนับสนุนว่านโยบายการเงินใกล้กลับทิศแล้ว ดังนั้น การประชุม Fed ในครั้งนี้จะเป็นจุดสำคัญว่าการขึ้นดอกเบี้ยจะดำเนินต่อไปหรือยุติโดยสมบูรณ์แล้ว
ทีมนักกลยุทธ์ของ Morgan Stanley คาดว่า S&P 500 จะเพิ่มขึ้น 6% สู่ระดับ 4,150 จุด จากการปิดตลาดเมื่อวันศุกร์ (28 ต.ค.) ท่ามกลางการฟื้นตัวระยะสั้น โดยกำหนดจุด Stop Loss ที่ 3,700 จุด และในสัปดาห์ที่แล้ว Wilson คาดการณ์ว่า ตลาดขาลงน่าจะสิ้นสุดในช่วงไตรมาสแรกของปีหน้า
สอดคล้องกับ JPMorgan ที่มองเห็นการปรับตัวขึ้นครั้งใหญ่ของตลาดหุ้น หาก Fed ตัดสินใจประกาศกลับทิศนโยบายการเงิน
Andrew Tyler และทีมเซลล์ของ JPMorgan ระบุว่า S&P 500 อาจพุ่งขึ้นอย่างน้อย 10% ในวันเดียว หาก Fed ขึ้นดอกเบี้ย 50 bps ซึ่งน้อยกว่าคาด รวมถึงการส่งสัญญาณของพาวเวลล์ว่า ยอมให้อัตราเงินเฟ้อสูงขึ้นและตลาดแรงงานตึงตัว
JPMorgan เสริมว่า สถานการณ์ดังกล่าวมีเป็นไปได้น้อยที่สุดที่จะเกิดขึ้น แต่เป็นมุมมองขาขึ้นมากที่สุดสำหรับนักลงทุน
ขณะที่ FedWatch Tool ของ CME Group แสดงให้เห็นว่า นักลงทุนให้น้ำหนัก 87.2% ที่ Fed จะขึ้นดอกเบี้ย 75 bps เป็นครั้งที่ 5 ติดต่อกันในการประชุมสัปดาห์นี้ และให้น้ำหนัก 46% ที่ Fed จะขึ้นดอกเบี้ย 75 bps และ 47.9% ที่ Fed จะขึ้นดอกเบี้ย 50 bps ในเดือน ธ.ค.
อ้างอิง:
https://www.bloomberg.com/news/articles/2022-10-31/morgan-stanley-s-wilson-says-end-of-fed-tightening-approaches?sref=e4t2werz 
https://www.bloomberg.com/news/articles/2022-10-31/jpmorgan-trading-desk-says-dovish-fed-could-spark-10-s-p-rally?sref=e4t2werz 
https://www.cmegroup.com/markets/interest-rates/cme-fedwatch-tool.html?redirect=/trading/interest-rates/countdown-to-fomc.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FED
Jerome Powell
JPMorgan
Morgan Stanley
News Update
ประชุมเฟด
เจอโรม พาวเวลล์
เฟด
เฟดขึ้นดอกเบี้ย
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA